Ka bo1970, setlhopha sa babatlisisi se se neng se eteletswe pele ke Peter R. le B. Rosemary Grant ba Yunibesithi ya Princeton se ne sa simolola go ithuta ka dithaga tseno mme sa lemoga gore morago ga gore go nne le ngwaga wa leuba mo ditlhaketlhakeng tseno, dithaga tse di nang le melomo e megolwane di ne di kgona go tshela lobaka lo loleele go feta tsa melomo e mennye. E re ka go lemoga bogolo jwa melomo ya dinonyane tseno le popego ya tsone e le nngwe ya ditsela tsa konokono tsa go tlhaola mefuta e e 13 ya dithaga, dilo tseno tse ba di lemogileng di ne di tsewa di le botlhokwa thata. Boroutšhara jwa NAS bo tswelela ka go re, “Boorra Grant ba fopholetsa gore fa go ne go ka nna leuba gangwe mo dingwageng dingwe le dingwe di le 10 mo ditlhaketlhakeng tseno, mofuta o mosha wa dithaga o ne o ka nna teng morago ga dingwaga di ka nna 200.”24